Publication: Magyar Közlöny
Issue: MK-2000-53 (Year: 2000, Number: 53)
Era: 1990-2004
Section: a köztisztviselők jogállásáról szóló 1992. évi XXIII. törvény 42. §-ának (3) bekezdése szerint megalkotott önkormányzati rendeletben megállapított illetményalap és
Paragraph Index: 879

5. § A Pttv. 7. §-a a következő (3) bekezdéssel egészül ki: „(3) A vizsgálóbizottság a megbízását követő harminc napon belül köteles lefolytatni a vizsgálatot, ennek keretében meghallgatni a polgármestert. A vizsgálóbizottság a vizsgálat lezárását követő nyolc napon belül elkészíti a jelentését és a vizsgálóbizottság elnöke soron kívül, a jelentés elkészítését követő 15 napon belüli időpontra — a jelentés egyidejű megküldésével — összehívja a képviselő-testület ülését. A képviselő-testület a jelentés alapján a vizsgálóbizottság elnöke által összehívott ülésen, de legkésőbb az azt követő nyolc napon belül érdemben dönt a polgármester fegyelmi ügyében. E napirend tárgyalásának levezetésére a képviselő-testület a tagjai sorából elnököt választ.”

Source: https://magyarkozlony.hu/hivatalos-lapok/ead3c45c4a4efe9fd2200ab09a984efa8c5170d1/dokumentumok/a9dbb239b7642e772ae5ea510b668c639f499288/letoltes